**LIETUVOS RESPUBLIKOS**



**KORUPCIJOS PREVENCIJOS ĮSTATYMO 2 STRAIPSNIO PAKEITIMO ĮSTATYMAS**

2011 m. birželio 21 d. Nr. XI-1475

Vilnius

(Žin., 2002, Nr. [57-2297](https://www.e-tar.lt/portal/lt/legalAct/TAR.4DBDE27621A2); 2003, Nr. [38-1728](https://www.e-tar.lt/portal/lt/legalAct/TAR.D29CE5ABB799))

**1 straipsnis. 2 straipsnio 2 dalies pakeitimas**

2 straipsnio 2 dalyje vietoj žodžių „tarpininko kyšininkavimas“ įrašyti žodžius „prekyba poveikiu“ ir šią dalį išdėstyti taip:

„2. **Korupcinio pobūdžio nusikalstamos veikos** – kyšininkavimas, prekyba poveikiu, papirkimas, kitos nusikalstamos veikos, jeigu jos padarytos viešojo administravimo sektoriuje arba teikiant viešąsias paslaugas siekiant sau ar kitiems asmenims naudos: piktnaudžiavimas tarnybine padėtimi arba įgaliojimų viršijimas, piktnaudžiavimas oficialiais įgaliojimais, dokumentų ar matavimo priemonių suklastojimas, sukčiavimas, turto pasisavinimas ar iššvaistymas, tarnybos paslapties atskleidimas, komercinės paslapties atskleidimas, neteisingų duomenų apie pajamas, pelną ar turtą pateikimas, nusikalstamu būdu įgytų pinigų ar turto legalizavimas, kišimasis į valstybės tarnautojo ar viešojo administravimo funkcijas atliekančio asmens veiklą ar kitos nusikalstamos veikos, kai tokių veikų padarymu siekiama ar reikalaujama kyšio, papirkimo arba nuslėpti ar užmaskuoti kyšininkavimą ar papirkimą.“

*Skelbiu šį Lietuvos Respublikos Seimo priimtą įstatymą.*

RESPUBLIKOS PREZIDENTĖ DALIA GRYBAUSKAITĖ